NaiveNeuron/SloPal huggingface dataset:
Beluský, Martin, poslanec NR SR (2016-12-08):
Ďakujem za slovo. Ja si dovolím len doplniť, Marian, ty si rozprával vo svojom príhovore o tom, že na Slovensko dovážame veľké množstvo potravín zo zahraničia. Ja si len dovolím doplniť, že zhruba tretinu týchto potravín tvoria mäsové výrobky a zhruba tretinu vajcia a mlieko. To znamená, potraviny, ktoré by sme kľudne mohli produkovať na Slovensku a tým zvýšiť aj zamestnanosť. Ďakujem.
T. Cabaj, podpredseda NR SR: (2009-06-03):
Slovo má pani poslankyňa Milada Belásová. Pripraví sa pán poslanec Rafael Rafaj.
Dostál, Ondrej, poslanec NR SR (2020-11-03):
Ešte sú tam dve strany.
B. Bugár, podpredseda NR SR: (2005-12-07):
A. Blajsko, poslanec: Áno.
D. Jarjabek, poslanec: (2010-06-10):
Spochybňujete to, že nejaký zákon berie politickým stranám zo zákona časť finančných prostriedkov. A hovoríte tomu populizmus. No ja už naozaj neviem, čo vás k tomuto vedie, preto, lebo ja si myslím, že keď je raz v tomto štáte zle, a v tomto štáte skutočne je tá situácia, aby som to veľmi slušne povedal, no, netradičná a neštandardná, preto, lebo sa stalo to, čo sa stalo, a keby bolo treba, myslím si, že politické strany sú povinné odovzdať všetky finančné prostriedky pre týchto ľudí, ktorí sú naozaj na tom skutočne nešťastne, povedzte mi potom, načo a pre koho sú tie politické strany, tomu nerozumiem vôbec, o čom hovoríte. Čiže ja považujem vaše vystúpenie v tomto prípade za absolútne scestné.
Sulík, Richard, predseda NR SR (2011-03-25):
Ďakujem pekne. S faktickými poznámkami sa prihlásilo, teraz neviem presne, 8 alebo 9 rečníkov. Vyzerá to na 9. Deväť rečníkov. Uzatváram možnosť. Predtým, ako dám slovo pánovi poslancovi Golianovi, by som chcel oznámiť, že hlasovanie o 11.30 hod. nebude a schôdza ide bez prerušenia do 14.00 hodiny. Pán poslanec Golian.
Lukáč, Jozef, poslanec NR SR (2022-10-05):
Ďakujem za slovo. Pán kolega Kuffa, najprv technická vec. Myslím si, že je dobré, ak by sme v tomto parlamente neboli osobní voči sebe navzájom, inak čo sa týka tvojho vystúpenia, súhlasím so všetkým, čo si povedal, úplne súhlasím. Manželstvo je jedinečný zväzok muža a ženy. Dodnes som bol presvedčený o tom, že sú len dve pohlavia, ale keď tak počúvam rozpravu, mám pocit, že sú tri. Muž, žena a SaS. Ďakujem.
Glváč, Martin, podpredseda NR SR (2017-02-03):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči.
Blanár, Juraj, podpredseda NR SR (2021-05-05):
Pozerám sa, teraz pani Vaľová preskočila do faktickej poznámky, čiže ide s faktickou poznámkou pani poslankyňa Andrejuvová. Nech sa páči.
A. Danko, poslanec: (2003-02-25):
Ďakujem.
Pellegrini, Peter, predseda NR SR (2015-11-24):
Pán poslanec má námietku. Hlasujme o námietke pána poslanca. (Hlasovanie.) Prítomných 133 poslancov, za hlasovalo 51, proti bolo 75, zdržalo sa 5 poslancov, nehlasovali 2. Námietke sme nevyhoveli.
Bugár, Béla, podpredseda NR SR (2018-06-14):
Nech sa páči, prezentujme sa a hlasujme. (Hlasovanie.) Prítomných 140, za 104, zdržalo sa 34 poslancov, dvaja nehlasovali. Konštatujem, že Évu Hortai sme zvolili za členku dozornej rady. Teraz prosím pána poslanca Senku, aby uviedol hlasovanie v prvom čítaní o vládnom návrhu zákona, ktorým sa mení zákon č. 241/1993. Z. Z. o štátnych sviatkoch. (Hlasovanie o vládnom návrhu zákona, ktorým sa mení zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 998.)
Hrnčiar, Andrej, podpredseda NR SR (2016-04-26):
Ďakujem. Nech sa páči, pani podpredsedníčka Nicholsonová.
Muňko, Dušan, poslanec NR SR (2024-10-23):
Pán poslanec, ja neviem, kde chodíte, ale ja som v športe robil pomaly dvadsať rokov v zariadení, ktorá patrila telovýchovnej jednote, slovenskej telovýchove. Prosím vás, veď kto dotuje dneska šport? Keď zoberete Kmotríka, Póora, tie telovýchovné jednoty kde sú vlastníci, všetci prerábajú, či to bol Široký na hokeji, či to bol Hrubý pri, keď to zoberete v hokeji. Ale ktorýkoľvek šport, lebo tu trieskaš, Jožko, také nezmysly, ktoré sa nedajú počúvať. A tie peniaze, ktoré aj dostanú športové zväzy, poznáš, jak sa na športových zväzoch delí? Nepoznáš, ale budeš hovoriť, že sa kradne. Tí, každý kradnú svoje vlastné peniaze, pán kolega. Veď si zober, povedz mi jeden šport na Slovensku, ktorý je ziskový. Hovoril si o lyžiarskom zväze. Tie peniaze si musel či Zuzulová, alebo Vlhová si ich musí zohnať. Ak si ich nezoženie, tak nebude mať, lebo zo slovenského športu dostane figu zo športu, pretože jednoducho na to nie je. Ja žasnem, bez toho, či tu je pán Hlina, alebo ďalší blázon, ktorý toto tu dáva. Keď tí ľudia to vonku počujú, tak jednu vec. Poór bol rád, že sa zbavil, Vilo je v takom istom... Povedzte mi jeden šport na Slovensku, ktorý proste dotuje štát alebo že na tom sa dá. Už prestaňte, prosím vás, s týmto, s touto politikou, ktorú tu robíte. Jožko, štyri roky ste tu boli, štyri roky ste dosiahli so Slovenskom tam, kde je dneska s financiami, tak prosím ťa, drž aspoň hubu.
Huba, Mikuláš, poslanec NR SR (2012-11-06):
Ďakujem pekne za slovo. Pán poslanec Martvoň tu prezentoval výpočet niekoľkých možností alebo nástrojov, inštitútov, ktoré máme ako poslanci na vykonávanie kontrolnej funkcie. Keďže vieme, že kontrolná funkcia Národnej rady a následne aj jednotlivých jej členov, poslancov a poslankýň, je jedna z hlavných náplní a hlavných funkcií tohto nášho orgánu, ako to nakoniec vyplýva aj z ústavy, mali by sme urobiť všetko pre to, aby sa celé to spektrum týchto možností využívalo čo najefektívnejšie. A myslím si, že tento návrh k tomu veľmi účinne prispieva, teda samozrejme za predpokladu, že si ho osvojíme a že ho prijmeme. Myslím si, že je určitým paradoxom, že ak jednotlivý poslanec má zákonodarnú iniciatívu, alebo je nositeľom zákonodarnej iniciatívy, prečo nemôže byť aj nositeľom kontrolnej iniciatívy alebo kontrolnej funkcie? A čo sa týka tých oprávnení na styk s rôznymi utajovanými skutočnosťami, to sa dá naozaj ošetriť napríklad v druhom čítaní nejakým pozmeňovacím návrhom, aby sme v tomto urobili väčší poriadok, ak to tento pôvodný návrh poslanca Matoviča neobsahuje. Ďakujem za pozornosť.
Cmorej, Peter, poslanec NR SR (2022-09-20):
Keď sa ma pán predsedajúci spýtal, na kedy dávame hlasovanie, oznámil som, že zajtra na jedenástu, ale teda, keď vám tak veľmi záleží, aby sa hlasovalo dnes. To vôbec nevadí. Dobre. Pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bittó Cigániková, Jana, poslankyňa NR SR (2021-06-25):
Pán poslanec Kuffa, ďakujem za kľudný tón, vážim si to. Nemusíte mi vysvetľovať, ako vnímate vy začiatok života, úplne to chápem. Je to ten, ktorý som čítala včera, je to ten taký genetický alebo embryonálny pohľad, kedy hovoríte o tom, že to počatie, ten život začína vlastne tým splynutím buniek. A ja som vám včera sa snažila otvoriť oči, že ja rozumiem, že je nejaká skupina obyvateľov, veľmi podstatná, ktorá si myslí, že toto je ten moment, kedy začína život. Ale ja som vám včera prečítala ďalšie, ďalších päť pohľadov, kde je rozdielne. Ja sa skôr možno na ten ľudský život dívam z toho neurologického pohľadu asi, to znamená, že myslím si, že to, čo robí človeka človekom, je mozgová aktivita, že to vnímanie trápenia, bolesti, ale aj pocitov šťastia, uvedomenie si samého seba v nejakom momente, možnosť cítiť, keď mi niekto ubližuje, či už fyzicky alebo psychicky, že tak nejak sa snažím vám vysvetliť, že sú aj ľudia, ktorí sa na to dívajú inak. Nie, keby som si naozaj úprimne myslela, že niekomu ubližujem, tak by som nikdy s takýmto niečím nesúhlasila. Ja vám hovorím, ja si úprimne myslím, že v tom momente to embryo, ten plod, ktorý nerozporujem, že v budúcnosti, samozrejme, môže byť dieťaťom a životom, ale v tom momente ešte necíti a nevníma. A preto, a na rozdiel od tej matky, ktorá cíti a vníma. A preto sa vám snažím vysvetliť, že sú aj iné pohľady. Nemyslíme to zle, len vám vravíme, pozerajte sa viac aj na tú cítiacu matku. A čo sa týka tej kuchynskej linky a dieťaťa, rozumiem, ako ste to mysleli, ale vy vlastne prikazujete tej matke, aby tú kuchynskú linku zložila bez ohľadu na to, či chce alebo nechce. Ja nerozporujem, že bude z toho embrya dieťa, keď sa tak matka rozhodne. Len rozporujem to, že ona má jediná právo rozhodnúť, či bude alebo nie.
Galko, Ľubomír, poslanec NR SR (2023-10-25):
Ďakujem pekne. Je dobré, že zaznelo toto vystúpenie Igora Matoviča, lebo je správne pri voľbe predsedu Národnej rady Slovenskej republiky poukázať na to, kto sa o funkciu vlastne uchádza. Pretože sa o ňu uchádza podvodník. Peter, 150-tisíc eur v krabici od šampusu, Pellegrini, by totiž mal sedieť niekde v Leopoldove. A nie sa tuto o čosi uchádzať. Nehovoriac o tom, koľko ľudí, prednostne dôchodcov, ale nielen dôchodcov, ale aj mladých ľudí, a povedzme si to otvorene, aj za pomoci rôznych užitočných idiotov z médií, niektorých novinárov alebo tzv. mienkotvorných osôb, tento človek aj s jeho spolustraníkmi podviedli. Dámy a páni, Peter Pellegrini nemá morálne právo uchádzať sa o pozíciu predsedu Národnej rady Slovenskej republiky. Nemá právo uchádzať sa o nič. Toto všetko je potrebné ľuďom na Slovensku neustále opakovať a my politici a poslanci hnutia SLOVENSKO to budeme robiť. Ďakujem pekne.
Kočiš, Eduard, poslanec NR SR (2020-07-24):
Zariadenie nereagovalo. Ďakujem pekne za slovo. Miňo, veľmi pekne ďakujem za príspevok, ktorý bol určite hodnotný, aj keď tvoja rozprava bola plánovaná na 30 minút, kde by si toho povedal určite viac, ako si stihol za tento krátky desaťminútový čas, ale som presvedčený, a nielen ja, ale aj kolegovia, ktorí ťa počúvali, že v tejto svojej debate, v tomto príspevku si zhrnul v krátkosti všetky argumenty proti tomu, proti čomu vlastne vládna koalícia a poslanci vládnej koalície tak vehementne bojujú, vlastne nešahajte nám na nášho Igora. Igor je jednoducho dokonalý, Igor je dobrý, Igor je krásny, Igor je úžasný. Nerád vám beriem, vážení, kolegyne, vážené kolegyne, vážení kolegovia, ilúzie, ale časť národa, ktorá mu hlas vo voľbách dala, už tieto ilúzie dávno stratila. Jednoducho človek, ktorý všetkým sľúbil všetko a nikomu nesplní nič, nemôže zostať na tak dôležitej a zodpovednej pozícii, ako je premiér Slovenskej republiky. Tento pán z Trnavy dokáže akurát cez svoj facebookový profil, cez všetky možné statusy, cez všetky nemožné nezmysly, ktoré tam dáva, zdieľa, ktoré mu ľudia, neviem ani to povedať, akým spôsobom žerú, lajkujú, proste aký je skvelý, aký je jednoducho neodolateľný, tento človek uletel z reality, žije si vo vlastnom svete, v nejakom vlastnom bludnom kruhu, z ktorého ho zatiaľ žiaden vycibrený lekár nedokázal vyviesť. Ale skúste nám všetci a všetky hlavne pomôcť a hlavne pomôžme pánovi Igorovi z Trnavy, aby sme ho z toho bludného kruhu vytrhli, vyviedli, a vyslovme mu nedôveru ako premiérovi Slovenskej republiky a naozaj vám môžem povedať, že mu len takto pomôžeme. Ďakujem pekne.
Halúz, Milan, poslanec NR SR (2015-09-18):
Ďakujem, pani podpredsedníčka. Vážený pán minister, kolegyne, kolegovia, dovoľte mi predniesť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov (tlač 1582). Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 1838 z 25. júna 2015 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Návrh zákona odporučili schváliť: Ústavnoprávny výbor Národnej rady Slovenskej republiky uznesením č. 655 z 8. septembra 2015, Výbor Národnej rady Slovenskej republiky pre financie a rozpočet uznesením č. 445 z 3. septembra 2015, Výbor Národnej rady Slovenskej republiky pre sociálne veci uznesením č. 183 z 8. septembra 2015. Z uznesení výborov Národnej rady Slovenskej republiky pod bodom III tejto spoločnej správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona schváliť. Spoločná správa výborov Národnej rady o výsledkoch prerokovania návrhu zákona vo výboroch Národnej rady v druhom čítaní bola schválená uznesením výboru pre sociálnej veci č. 190 zo 16. septembra 2015. Týmto uznesením ma výbor poveril za spravodajcu na schôdzi Národnej rady Slovenskej republiky pri prerokovaní o predmetnom návrhu zákona, a zároveň aby som predložil spoločnú správu výborov a návrh na ďalší postup v zmysle príslušných ustanovení zákona o rokovacom poriadku. Ďakujem, skončil som, prosím, otvorte rozpravu.
Danko, Andrej, podpredseda NR SR (2024-01-17):
Poslanec Tankó.
Lackovič, Marek, poslanec NR SR (2023-12-13):
Ďakujem pekne, pán predsedajúci. A ďakujem veľmi pekne pánovi poslancovi Krajčímu za veľmi tak pokojný a kultivovaný prejav. Dotkol sa aj hodnotenia tej konsolidácie ako takej a pripomenul mi tam tie hodnotenia aj špičkových ekonómov a generálnych riaditeľov a riaditeľov a predsedov predstavenstiev, ktoré včera zmapoval veľmi dobre a podrobne aj ten trend barometer, a tam sú veľmi zaujímavé hodnotenia, ktoré hodnotia tú konsolidáciu ako takú veľmi negatívne a ja si dovolím odcitovať aspoň tie prvé. Neviem, koľko, koľko za tie dve minúty stihnem, ale teda všetkých sa dotkol aj pán Krajčí, tak budem na ne priamo nadväzovať. Prvé, pán Gazda. „Asi kráčame v ústrety bankrotu alebo úsporného opatrenia vlády na výdavkovej strane rozpočtu, vykonané neskôr budú veľmi bolieť obyvateľov Slovenska.“ Druhé, pán Urban. „Chýbajú mi opatrenia na zvýšenie hospodárskeho rastu, naopak niektoré zmeny budú negatívne vplývať na podnikateľské prostredie.“ Pán Rolo, tretí. „Nie je vôbec zrejmé, prečo by sa vlastne masívne zvyšovanie daní, väčšie prerozdelenie a ďalší silný rast štátneho dlhu mali nazývať konsolidáciou.“ Štvrtý, pán Halász. „Neadresné, plošné a megadrahé subvencovanie cien energií, zosekanie II. piliera, nezmyselná pomoc hypotekárnym dlžníkom a na ten účel vytvorenie 300 dobre platených úradníckych miest, rast ceny práce, rast zdravotných odvodov a tak ďalej.“ Pán Kučírek, ďalší. „Ak sa nám nepodarí postupne, ale razantne znížiť výdavkovú časť rozpočtu, budeme sa stále točiť v kruhu.“ Pán Balogh, ďalší. "Nevyhnutné podniknúť odborné opatrenia, diskutabilný je však... (Prerušenie vystúpenia časomerom.)
J. Brocka, poslanec: (2007-05-15):
Už som sa zmieril s tým, že poslancov vládnej koalície asi nepresvedčím svojimi návrhmi, ktoré tu predkladám v parlamente, ale chcel by som aspoň upriamiť vašu pozornosť na názory vašich koaličných partnerov, ktoré som zaregistroval, že sa s nimi zhodnem v niektorých otázkach. A majú rovnako alebo podobný pohľad na váš návrh novely Zákonníka práce, ktorý tu prerokúvame. Takže keď už na mňa nedáte, pani Vaľová, porozprávajte sa s kolegami zo SNS a HZDS.
Vorobelová, Slavěna, poslankyňa NR SR (2023-02-03):
Ďakujem veľmi pekne za slovo, že zaznelo tu, že kto aké predkladá zákony a koľko dní sa tomu zákonu venujeme. Tento zákon sa dotýka mnohých zamestnancov, zamestnankýň a viem o tom, že tu boli predkladané rôzne ideologické zákony, ktorým sa tiež venovalo možno ešte oveľa viac pozornosti a viac času a to nikomu zo SaS nevadilo. Čiže poďme sa venovať meritu veci, nepolitikárčime, ako sa vraví. Je tu otvorený nejaký diskusný priestor. Myslím, že aj médiá sa majú čas vyjadriť k tejto téme. Odbory určite dajú stanovisko, aj verejne, taktiež zväzy, a ja nevidím problém o tomto hlasovať a tento zákon prijať. Ďakujem pekne.
Ďuriš Nicholsonová, Lucia, podpredsedníčka NR SR (2018-12-03):
Teraz dávam slovo spoločnému spravodajcovi z výboru pre sociálne veci poslancovi Burianovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Figeľ, Ján, podpredseda NR SR (2013-05-22):
Nech sa páči, Ján Mičovský.
Hlina, Alojz, poslanec NR SR (2013-03-27):
Ďakujem veľmi pekne. Využívam túto možnosť zaujať posledné stanovisko a chcem vám len zapriať pekné a príjemné veľkonočné sviatky. Ďakujem pekne. (Potlesk.)
Grendel, Gábor, podpredseda NR SR (2023-06-27):
Spoločným spravodajcom k tomuto bodu je pán poslanec Milan Kuriak z výboru pre financie a rozpočet. Dávam mu teraz slovo, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Paška, predseda NR SR: (2006-12-12):
Pán poslanec Martinák s faktickou.
Hort, Milan, podpredseda NR SR (2010-10-22):
Ďakujem. Pán poslanec nebude reagovať na faktickú, a preto dávam slovo teraz pánovi Petrovi Osuskému, ktorý je prihlásený ako posledný do rozpravy k tomuto návrhu zákona. Nech sa páči.
Šimečka, Michal, podpredseda NR SR (2023-12-06):
Ďakujem veľmi pekne. A teda otváram rozpravu k tomuto bodu. Do rozpravy som nedostal žiadnu písomnú prihlášku. A teraz sa pýtam, či sa chce niekto prihlásiť ústne. Pán poslanec Hlina, prosím, máte slovo.
Sabolová, Mária, poslankyňa NR SR (2011-03-25):
Ďakujem pekne za slovo. Aj keď nie k téme, ktorú prerokujeme, ale chcem sa poďakovať kolegovi Matovičovi za pripomenutie si dnešného dňa pripomienky počatého dieťaťa a za ochranu práv nenarodených detí. Ja si myslím, že mnohokrát v parlamente aj pri iných zákonoch prídeme s témami, ktoré nepriamo súvisia, ale ak si to už nevieme pripomenúť nejak samostatným bodom alebo samostatnou témou, tak si myslím, že využil vhodne tento priestor na to, aby sme dnes, nielen 25. marca, hovorili aj o sviečkovej manifestácii, kde sa za práva a za ľudské práva ľudia postavili a nebáli sa odporu, tak je to aj za práva nenarodeného dieťaťa, lebo matka žena sa brániť vie, lebo je dospelá, ale to dieťa nemá obranu. A preto vám chcem ešte raz poďakovať, že radšej takto protestovať alebo manifestovať v tričku, ako mnohokrát sa stáva, že v tomto parlamente či muži, či ženy chodia veľmi nevhodne oblečení.
P. Paška, predseda NR SR: (2007-09-04):
Nech sa páči reakcia, pán premiér.
Bugár, Béla, podpredseda NR SR (2019-10-28):
Na vystúpenie pána poslanca traja s faktickými poznámkami. Pán poslanec Dostál.
Šeliga, Juraj, podpredseda NR SR (2020-11-12):
Panie poslankyne, páni poslanci, budeme pokračovať hlasovaním v druhom čítaní o vládnom návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia, ktorý prerokovávame v skrátenom legislatívnom konaní, tlač 334. Poprosím pani poslankyňu Kaveckú ako spoločnú spravodajkyňu, aby toto hlasovanie uvádzala. Nech sa páči. (Hlasovanie o vládnom návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 334.)
Glenda, Tibor, poslanec NR SR (2012-10-26):
Pán predseda o pozmeňujúcom návrhu pána poslanca Viliama Novotného o bode 2 nemožno hlasovať, lebo sme schválil bod 21 spoločnej správy.
Ďuriš Nicholsonová, Lucia, podpredsedníčka NR SR (2018-06-19):
Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Rajtárovi. Nech sa páči.
P. Farkas, poslanec: (2001-10-03):
I. Presperín, podpredseda NR SR: Hlasujte o bodoch, ktoré uviedol pán spoločný spravodajca, s odporučením gestorského výboru schváliť ich. Hlasujte. (Hlasovanie.) Prítomných je 101 poslancov, za 90, proti nikto, zdržalo sa 9, nehlasovali 2. Konštatujem, že tieto body zo spoločnej správy boli schválené. Ďalej.
Hort, Milan, podpredseda NR SR (2011-02-09):
Posledný s faktickou poznámkou vystúpi pán poslanec Dušan Bublavý. Nech sa páči.
Markovič, Peter, poslanec NR SR (2011-04-05):
Ďakujem pekne. Ja sa ospravedlňujem, ale teda pre čistotu a opravu hlasovania, vzhľadom na to, že sme hlasovali o bodoch 1 a 36 zo spoločnej správy, ako aj o poslaneckom návrhu pána poslanca Kalista z rozpravy, preto navrhujem, aby sme v hlasovaní hlasovali o bodoch 2 až 35 spoločnej správy spoločne. Ďakujem pekne.
Pčolinský, Peter, podpredseda NR SR (2022-10-25):
Ďakujem pekne. Pani spravodajkyňa, chcete zaujať stanovisko? Ohláste, prosím, termín hlasovania.
Pellegrini, Peter, predseda NR SR (2015-04-15):
Pán poslanec Hlina, nech sa páči.
Dostál, Ondrej, poslanec NR SR (2019-10-24):
Vážený pán podpredseda, vážená pani predkladateľka, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre pôdohospodárstvo a životné prostredie. Za gestorský výbor navrhol ústavnoprávny výbor s tým, aby výbor prerokoval návrh zákona do 30 dní a v gestorskom do 32 dní od prerokovania návrhu zákona v Národnej rade Slovenskej republiky. Zo znenia návrhu je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výborov v zmysle uvedeného rozhodnutia predsedu Národnej rady. Pán podpredseda, otvorte, prosím, všeobecnú rozpravu.
Šedivcová, Viera, poslankyňa NR SR (2013-10-24):
Konštatujem, že sme odhlasovali všetky návrhy zo spoločnej správy a z rozpravy. Prosím, pán predsedajúci, dajte hlasovať o postúpení návrhu zákona do tretieho čítania ihneď.
Bugár, Béla, podpredseda NR SR (2018-01-30):
Nech sa páči. S odporúčaním gestorského výboru schváliť. (Hlasovanie.) Prítomných 139, za 87, zdržalo sa 50 poslancov, 2 nehlasovali. Tieto body zo spoločnej správy sme schválili.
Danko, Andrej, podpredseda NR SR (2024-02-16):
Poslanec Bužo.
Blanár, Juraj, podpredseda NR SR (2021-03-31):
Prezentujte sa a hlasujte. (Hlasovanie.) Prítomných 139 poslancov, za 123, proti 2, zdržali sa 13, nehlasoval 1. Konštatujem, že sme postúpili tento zákon do tretieho čítania. Otváram rozpravu v rámci tretieho čítania . Kto sa hlási? Konštatujem, že nikto. Uzatváram rozpravu v treťom čítaní. Pán spravodajca, uveďte hlasovanie.
P. Hrušovský, podpredseda NR SR: (2002-05-21):
J. Cuper, poslanec: Pán predsedajúci, ja tu mám priestor pre vlastnú úvahu a...
Sulík, Richard, predseda NR SR (2010-12-01):
63. Ďakujem pekne. S faktickými poznámkami. Chcete reagovať na faktickú poznámku, pán poslanec? Nie. Písomne prihlásená je poslankyňa Natália Blahová, nech sa páči.
Ďuriš Nicholsonová, Lucia, podpredsedníčka NR SR (2017-04-05):
Na vaše vystúpenie, pán poslanec, registrujem 5 faktických poznámok. Končím možnosť prihlásiť sa s faktickou poznámkou. Pani poslankyňa Grausová.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 83 pozmeňujúceho návrhu pána poslanca Galka a Grendela. (Hlasovanie.) Prítomných 136 poslancov, za 29, proti 76, zdržalo sa 31. Tento bod sme neschválili.
Šutaj Eštok, Matúš, poslanec NR SR (2020-07-23):
Prečo by nebol?
Baránik, Alojz, poslanec NR SR (2020-04-29):
Ďakujem pekne, pán predsedajúci. Pán predsedajúci, prosím, dajte hlasovať o tom, že Národná rada schvaľuje návrh vlády na skrátené legislatívne konanie o uvedenom vládnom návrhu zákona.
P. Paška, predseda NR SR: (2010-06-10):
(Hlasovanie.) 109 prítomných, 98 bolo za, 2 boli proti, 5 sa zdržalo, 4 nehlasovali. Vyslovili sme súhlas s prerokovaním návrhu zákona v skrátenom legislatívnom konaní. Teraz pán poslanec Lebocký uvedie hlasovanie o vyslovení súhlasu s prerokovaním návrhu vlády na skrátené legislatívne konanie o vládnom návrhu zákona o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou (tlač 1548), ktorý predniesol pán minister Chovan.
J. Vaľová, poslankyňa: (2008-04-08):
Ďalej by som chcela zacitovať, ak dovolíte... (Smiech v sále.) Samozrejme, bezmocnosť často prináša smiech, pretože psychológovia hovoria, že kto nevie ako reagovať, tak buď sa veľmi smeje alebo plače, vo vašom prípade to je to prvé. Dovoľte mi, aby som zareagovala z nemeckého tlačového zákona. Podľa § 11 podľa Press GNV má každá osoba alebo úrad, ktorý bol dotknutý, určitý, budem prekladať z češtiny, v tomto tlačovom zákone k skutkovým tvrdeniam nárok na vytlačenie odpovede, nárok na vytlačenie odpovede má každá fyzická a právnická osoba bez ohľadu na občianstvo, napr. spolky, nadácie, politické strany, občianske iniciatívy, úradom je mienený aj verejnoprávny sektor, to, čo vy chcete vylúčiť, napr. ministerstvá, parlament, vláda a štátni zástupcovia. Ja vám potom poviem, že je to cez dvetisíc žiadostí občanov, ktorí sa súdia. Ja si myslím, že nás tu dvetisíc politikov ani nie je. Čiže občania podávajú svoje sťažnosti na súd, na ochranu osobnosti. Ale ja sa pýtam: Ak v Nemecku je takto priamo uvedené v zákone, v našom zákone nie sú privilegovaní politici, alebo, vážená opozícia, ak je to v Nemecku, vo Francúzsku, vy ste stále pápežskejší ako pápež? Ja si myslím, že sme išli štandardným európskym zákonom. Treba si pozrieť výňatky z iných tlačových zákonov a potom treba vymýšľať nejaké piruety, ktoré tu predvádzate a  ktorými manipulujete tento národ, pretože my nikde ako nemecký tlačový zákon neuvádzame priamo politikov, parlamenty a vládu. Ďakujem.
Pčolinský, Peter, podpredseda NR SR (2023-05-18):
Nech sa páči, hlasujte o pridelení návrhu výborom. (Hlasovanie.) Prítomných 141, za 113, proti 12, zdržalo sa 14, nehlasovali 2. Konštatujem, že tento návrh sme schválili. A budeme pokračovať bodmi pána poslanca Linharta. Čiže teraz prosím spoločného spravodajcu z výboru pre pôdohospodárstvo a životné prostredie poslanca Tomáša Šudíka, aby uvádzal hlasovanie v druhom čítaní o návrhu poslanca Patricka Linharta na vydanie zákona, ktorým sa dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami (tlač 1343), bod 107 schváleného programu. (Ruch v sále. Zaznievanie gongu.) Nech sa páči, pán poslanec, máte slovo. [Hlasovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a zákon č. 152/1995 Z. z. o potravinách v znení neskorších predpisov , tlač 1343.]
M. Fronc, poslanec: (2009-06-24):
A druhá poznámka skôr taká rečnícka. Keď v škole, naopak, z 30 pedagógov 20 sa bude chcieť vzdelávať, tak som zvedavý, za čo to ten riaditeľ zabezpečí a ako to zabezpečí, pretože prirodzene sú takí, ktorí sa chcú vzdelávať, chcú si zväčšiť kvalifikáciu a chcú dostať aspoň akú – takú za to bonifikáciu. Toto je úplne ako jedna ukážka toho, ako je vo vzduchoprázdne riešenie tohto problému. Ďakujem.
Choma, Igor, poslanec NR SR (2012-04-04):
Sľubujem. (Potlesk.)
Blaha, Ľuboš, podpredseda NR SR (2024-04-19):
Posledná v rozprave vystúpi pani poslankyňa Mária Kolíková. Nech sa páči.
Paška, Pavol, predseda NR SR (2013-09-10):
Ospravedlňujem sa, pardon. Máte slovo, nech sa páči. Prosím vás, technici, dajte ešte pánovi poslancovi Sulíkovi (Pozn. red: správne má byť – „Kadúcovi“.) nazad faktickú poznámku, bol prihlásený. Máte slovo, pán poslanec.
P. Paška, predseda NR SR: (2007-05-18):
(Hlasovanie.) 131 prítomných, 81 za, 38 proti, 10 sa zdržalo, 2 nehlasovali. Konštatujem, že sme schválili návrh novely zákona č. 377/1990 Zb. o hlavnom meste Slovenskej republiky Bratislave. Ďalej poprosím pani spravodajkyňu Darina Gabániovú, aby uvádzala hlasovanie v druhom čítaní o návrhu Výboru Národnej rady Slovenskej republiky pre ľudské práva, národnosti a postavenie žien na vydanie zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov . Nech sa páči.
Grendel, Gábor, podpredseda NR SR (2021-11-24):
Pán poslanec Eduard Kočiš.
Luščíková, Darina, poslankyňa NR SR (2024-01-10):
Ďakujem za slovo. Ďakujem, Tina, aj tebe za tvoj príspevok. Spomenula si svoju odbornú prax a skúsenosti z procesu zmeny zákonov na ministerstve školstva v minulosti, skúsenosti z procesu zmeny zákonov štandardným spôsobom. Nechcem podceňovať prijímané zákony na ministerstve školstva, ale tieto zmeny zákonov, o ktorých rokujeme teraz, o promafiánskom balíčku, považujem pre spoločnosť v tejto situácii za oveľa zásadnejšie. A napriek tomu tu teraz rokujeme o bezprecedentne bezpredmetnom skrátenom legislatívnom konaní. Ako si, Tina, vyzdvihla, prijatie promafiánskeho balíčka, tak ako je napísaný, zásadným spôsobom zmení život spoločnosti. Zlegitimizujete trestné činy, budete traumatizovať spoločnosť evidentnou nespravodlivosťou, nedôverou v právny štát. Budete, vážená koalícia, občanov traumatizovať najmä tým, že stratia obyčajnú dôveru v to, že zlo má byť potrestané a dobro je to, čo majú ľudia konať. Spôsobíte to, že ľudia si spomenú na jedno známe heslo z čias socializmu a viacerí si iste spomínate, kto nekradne, okráda svoju rodinu . A toto je cieľom predkladanej novely? Chceme takto ako spoločnosť fungovať? O tom tu rokujeme v skrátenom legislatívnom konaní? Prijatím predkladanej novely vytvorenej obvinenými zo strán SMER-u a HLAS-u a v prospech týchto obvinených, ktorý je, čo je naozaj neuveriteľné, sedia v tejto sále, jeden ako predkladateľ a druhý ako predsedajúci, čo by mimochodom v každom právnom štáte bolo úplne nepredstaviteľné, krivíte celú spoločnosť, pretože ryba smrdí od hlavy. Ďakujem. (Potlesk.)
Budaj, Ján, poslanec NR SR (2023-06-20):
Ďakujem pekne. Ja chcem predkladateľom poďakovať za ich iniciatívu a dodať k nej iba toľko, že my sme práve dnes svedkami toho, že Rusi na Ukrajine opakujú túto stratégiu z 20. rokov. Ukrajinci pre nich nie sú národ, tá zem má byť zničená a vymretí majú byť nahradení populáciou, ktorú tam oni dodajú. Tak to robili vtedy, opakujú to aj dnes. Upierajú tomuto národu právo na miesto na Zemi. Preto robia tzv. opotrebovávaciu vojnu. Namiesto špeciálnej operácie je proste jedna normálna agresívna vojna, ktorej cieľom je opotrebovať, zničiť čo najviac infraštruktúry Ukrajiny, aby nebola schopná nielenže sa brániť, ale ani v budúcnosti hospodársky existovať. Čiže tá stratégia z 20. rokov, podlomenie vôle národa prostredníctvom hladu, biedy, hospodárskeho ničenia sa opakuje v 21. storočí. Pozerajme sa týmito očami, očami tých obetí aj na súčasnosť, lebo sa nás môže týkať. Aj my sme boli obeťou alebo cieľom špeciálnej operácie, vtedy sa volala bratská pomoc . Takže nezabudnime, že sme ďalší v poradí, a pokiaľ má v Európe panovať násilie nad slušnosťou, tak budeme prví v poradí, ktorí spoznajú trpkosť tej bolesti, ktorú takéto násilie prináša všade, kde mu dovolia sa rozrásť. Ešte raz vám ďakujem za vašu iniciatívu.
Šeliga, Juraj, podpredseda NR SR (2020-07-14):
Pán poslanec Galis, nech sa páči.
J. Čech, poslanec: (2009-06-18):
Za gestorský výbor určila výbor pre pôdohospodárstvo, životné prostredie a ochranu prírody. Výbory prerokovali predmetný návrh zákona v lehote určenej uznesením Národnej rady Slovenskej republiky. Výbory, ktorým bol tento návrh zákona predložený, tento schválili s pripomienkami, ktoré máte uvedené v časti IV tejto spoločnej správy. Gestorský výbor odporúča hlasovať o bodoch spoločnej správy nasledovne: O bodoch spoločnej správy č. 1 až 27 spoločne s návrhom gestorského výboru uvedené body schváliť. Spoločná správa výborov Národnej rady Slovenskej republiky o prerokovaní tohto vládneho návrhu zákona v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 433 zo dňa 16. júna 2009. V citovanom uznesení výboru poveril ma ako spoločného spravodajcu tohto výboru predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Vážená pani predsedajúca, skončil som. Otvorte, prosím, rozpravu.
Galis, Dušan, poslanec NR SR (2013-05-15):
Ďakujem pekne za slovo, vážený pán predseda. Prosím, v rozprave vystúpili piati poslanci. Nepodali žiaden procedurálny návrh. V súlade s mojím odporúčaním, prosím, pán predseda, dajte hlasovať o tom, že Národná rada Slovenskej republiky sa rozhodla, že prerokuje predmetný návrh zákona v druhom čítaní.
Baránik, Alojz, poslanec NR SR (2020-06-04):
Ďakujem pekne. Vy ste sa, pán kolega Susko, odvolávali na to, že takýto návrh zákona je akosi v rozpore s ústavou alebo s nejakou tradíciou. Myslím, že by bolo namieste za týchto okolností reagovať tak, že by sme si prečítali, čo konkrétne je v ústave napísané o Generálnej prokuratúre alebo o prokuratúre. Prokuratúra Slovenskej republiky chráni práva a zákonom chránené záujmy fyzických a právnických osôb a štátu. Na čele prokuratúry je generálny prokurátor, ktorého vymenúva a odvoláva prezident Slovenskej republiky – teraz pozor – na návrh Národnej rady Slovenskej republiky. A ďalej. Podrobnosti o vymenúvaní a odvolávaní právach a povinnostiach prokurátorov a organizácii prokuratúry ustanoví zákon. To sme my. My ten zákon teraz tvoríme a sme plne v súlade s našimi ústavnými právami, keď tak činíme. Za druhé. Hovoríte o monokratickom systéme. To ustanovuje zákon ten monokratický systém. Je tu, samozrejme, nejaká komunistická tradícia toho, ale ustanovuje to zákon. A ten zákon, verte tomu, tiež zmeníme. Ešte sme sa k tomu nedostali. Potom hovoríte o riziku toho, čo by sa mohlo stať. Hovoríte o riziku, ako keby to bola realita. Avšak realita je oveľa horšia ako to riziko, ktoré spomínate. Tá realita je najhoršia, aká môže byť, a preto je nelogické hovoriť o rizikách, ktoré nám prípadne môžu hroziť zo zmeny tej úplne neprijateľnej reality. Ďakujem.
Gál, Gábor, poslanec NR SR (2016-04-21):
Ďakujem za slovo. Pani ministerka, som rád, že ste vystúpili, ale vystúpili ste teraz, lebo v tých prvých dňoch tie vystúpenia, no, ani nikto z nás nereagoval, lebo nebolo na čo, na osobné invektívy, ktoré aj sčasti aj teraz vo faktických poznámkach zazneli? Tak nech sa páči, páni kolegovia z opozície, poslúžte si, ale ja by som bol radšej, kebyže využijete ten čas, ktorý je vyhradený na to, aby sme sa bavili o programovom vyhlásení, na to, aby ste vecne kritizovali a vecne prispeli k tomu, aby zo Slovenska sa stala lepšia krajina, ako je teraz. Kritika akéhokoľvek programového vyhlásenia vlády akoukoľvek opozíciou bude vždy legitímna, proste ešte taký program nebol, ani nebude, ktorý by vyhovoval každému, ktorý by vedel na 100 % reagovať na všetky výzvy, ktoré nám prináša život, ale ani taký minister sa ešte nenarodil a ani sa nenarodí. Ale musím prízvukovať kolegom, že na poste nebol ešte taký človek, ako bola pani ministerka Žitňanská, ktorý za rok a niečo svojho regnovania na ministerstve spravodlivosti toľko spravila pre otvorenie spoločnosti a pre otvorenie súdnictva. Ja dúfam a pevne verím, že v tomto budeme vedieť pokračovať, otvoríme ešte viac rozhodovacích procesov, aj tie zákulisné, jednak toky informácií, rozhodovania, personálne obsadenia, aby verejnosť mala kontrolu a tým potom by sme vedeli eliminovať aj tie neduhy, ktoré sú napríklad aj v súdnictve. Či sú tu komunisti alebo nejakí osobní sudcovia, alebo sudcovia, ktorí nerobia dobre svoju robotu, aby sme na nich vedeli poukázať, aby sme vedeli oprávnenou kritikou ich možno aj odtiaľ odstrániť.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143 poslancov, za 14, proti 42, zdržalo sa 86, 1 nehlasoval. Návrh sme neschválili. Preto znovu dávam slovo pánovi poslancovi Marčekovi, aby uviedol hlasovanie o návrhu poslancov Beblavého, Macháčkovej na vydanie zákona, ktorým sa mení a dopĺňa zákon č. 189/2015 Z. z. o kultúrno-osvetovej činnosti (tlač 400). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 189/2015 Z. z. o kultúrno-osvetovej činnosti , tlač 400.)
Heger, Eduard, poslanec NR SR (2020-02-25):
Ďakujem veľmi pekne, pán predseda. Ja by som chcel k Istanbulskému dohovoru povedať, že aj ja si uvedomujem veľmi silno, že tento dohovor ako taký polarizuje spoločnosť. A pritom, keď si uvedomíme, tak tá pôvodná myšlienka by mala byť, a to je to, na čom sa všetci zhodneme, že nechceme, aby tu bolo páchané násilie na ženách. A preto si taktiež myslím, že tento dohovor nepotrebujeme na to, aby sme venovali pozornosť tejto dôležitej téme a to je to, čo som povedal, násilie páchané na ženách. A je veľmi dôležité, aby sme sa zapodievali práve touto prioritou, či už úpravou legislatívy, alebo samotnou aplikáciou. Pretože myslím, že tuto je práve tá zanedbaná domáca úloha aj súčasnej vlády a je to nevyhnutné riešiť, ak chceme, ak chceme sa na Slovensku v tejto oblasti výrazne pohnúť dopredu. Taktiež sa mi páči, že si vypichol práve tie oblasti, ktoré sú problémom Slovenska a dalo by sa o nich dlho rozprávať, či už je to alkoholizmus, alebo hazardné hry a podobne, pretože vieme, že na toto vplýva aj mnohokrát situácia, akú tieto rodiny majú doma z hľadiska nejakej finančnej stability a podobne. Ja som veľmi rád, že sa podarilo urobiť výskum prvýkrát, ktorý sme iniciovali práve my, práve keď sme diskutovali o zákone o hazarde, kde vlastne prebehol teraz tieto mesiace a sa vyhodnocuje, o tom, čo vplýva na rodiny, prečo vlastne vstupujú do toho hazardu, prečo podliehajú účastníci tých rodín hazardu. A myslím si, že toto budú veľmi kvalitné tvrdé dáta na to, aby sme vedeli riešiť aj túto oblasť. Takže to len na doplnenie. A myslím si, že naozaj venujme pozornosť násiliu páchanému na ženách a nepotrebujeme venovať pozornosť tým pádom Istanbulskému dohovoru. Ďakujem.
Bugár, Béla, podpredseda NR SR (2017-06-14):
Prezentujme sa a hlasujeme. (Hlasovanie.) Prítomných 134 poslancov, za 122, 12 sa zdržali hlasovania. Konštatujem, že návrh sme schválili. Keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás potom požiadať o odsúhlasenie termínu jeho prerokovania v druhom čítaní, tak ako sme teda hovorili. Takže navrhujem, aby sme tento vládny návrh zákona, tlač 611, prerokovali budúci týždeň v pondelok 19. júna o 14.00 hodine, tak ako to bolo teda povedané aj pánom spravodajcom. Je všeobecný súhlas? (Reakcie z pléna.) Dobre, nakoľko sme to odhlasovali, ani nemusí byť. Ale mýliť sa je ľudské.(Smiech v sále.) Áno, aj ježko to povedal, aj Bugár. Ďalej teraz prosím pána poslanca Mojša, aby uviedol hlasovanie o bode, 13. bode programu, teda o prvom čítaní o vládnom návrhu zákona, ktorým sa mení a dopĺňa zákon č. 150/2013 o Štátnom fonde rozvoja bývania (tlač 570). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení zákona č. 276/2015 Z. z. a ktorým sa mení zákon č. 17/2006 Z. z. o osobitnom kvalifikačnom predpoklade na zabezpečenie preneseného výkonu štátnej správy na úseku bývania , tlač 570.)
Blanár, Juraj, podpredseda NR SR (2023-01-24):
Štyri faktické poznámky na vaše vystúpenie. Pani poslankyňa Zemanová ako prvá.
Raši, Richard, poslanec NR SR (2020-11-12):
Ďakujem pekne. Myslím, že vystúpenie pani poslankyne bolo potvrdením toho, čo som povedal. Určite ste si všimli, že sa ani jednou vetou nedokázala spochybniť to, čo som povedal. Ani jednou vetou, ani jedným slovom. Keď je človek zúfalý a nemá argumenty, tak sa musí vracať do minulosti a toto vy robíte a nič iné nebudete robiť, lebo naozaj sme tu preto, že máme neschopného ministra zdravotníctva, ktorý nás donútil z celého Slovenska prísť tu, aby sme urobili to, čo sme, a schválili to, čo sme mohli schváliť minulý týždeň. A čo sa týka účasti zdravotníkov, možno si pani poslankyňa pamätáte, že lekárska komora, zástupcovia všeobecných lekárov, zástupcovia ambulantných špecialistov, zástupcovia nemocníc Slovenska povedali, že nútenie zdravotníkov alebo kupovanie zdravotníkov, aby prišli na testovanie, nepovažujú za vhodnú formu, pretože nám títo zdravotníci môžu potom v nemocniciach chýbať, pretože aj samotné testovanie prebiehalo tak, že mohlo dôjsť k nakazeniu zdravotníckeho personálu. A pri tej príležitosti som aj ja povedal, že keď k tejto situácii dôjde, ako lekár som pripravený ísť do nemocníc, kde teda ako vy teda nezdravotníčka a zástupkyňa kultúry môžte ísť iba ako pacient a vtedy vám ja ako lekár v tej nemocnici môžem pomôcť. A budem rád, keď sa vrátime k podstate veci, lebo nedokážete povedať ani jedno slovo na obranu toho, že sme tu dnes kvôli tomu, že máme neschopného ministra zdravotníctva. Ďakujem pekne. (Potlesk.)
Bugár, Béla, podpredseda NR SR (2019-05-13):
Je všeobecný súhlas? (Súhlasná reakcia pléna.) Ďakujem pekne. Takže budeme pokračovať hlasovaním v prvom čítaním o vládnom návrhu zákona o výkone detencie (tlač 1426). Pani poslankyňa Sárközy, nech sa páči, máte slovo. (Hlasovanie o vládnom návrhu zákona o výkone detencie a o zmene a doplnení niektorých zákonov , tlač 1426.)
Kollár, Boris, predseda NR SR (2020-10-20):
Ďakujem. Na pána poslanca evidujem 6 faktických poznámok, vystúpi prvý poslanec Blaha, nech sa páči, pán poslanec, máte slovo.
Viskupič, Jozef, poslanec NR SR (2017-11-30):
Ach, bavíme sa o exekučných imunitách a potom tuto vyplynú všelijaké rôzne iné súvislosti. Pán Hrnčiar, ad jedna, hovorím komplexnejšie, alebo vôbec. Na rozdiel od toho zákona, ktorý vtedy prišiel z opozície a riešil nejakú ad hoc situáciu súvisiacu s vami, si myslím, že táto úprava, ak má prejsť a má byť čo najkomplexnejšia, by mohla prejsť medzirezortom a mohla by sem vplávať ako vládny návrh zákona. To, čo sa snažíte povedať, je pre mňa jednoducho nedostatočné. A točiť to na to, kto akým spôsobom a kedy hlasoval, úplne odkláňa tú pozornosť. Pretože aj kolegyňa tuná zo strany SaS, pani Zemanová, no Trnava skončí pravdepodobne 47 % v dlhovej službe, nech sa páči. A ja som hovoril aj o infraštruktúre, ktorá tam je, ktorá bazálne súvisí s majetkom aj župy, aj štátu, aj mesta, a tento zákon to nerieši že absolútne vôbec, ale tam nieže hrozia exekučné, tam sú. Proste také veľké odmeny si nadelili orgány, aj predstavenstvo, aj dozorná rada, že dlhová služba oproti majetku je síce v 10 %, ale bežal tam proces likvidácie letiska Piešťany, pretože títo ľudia vytvorili dlh svojimi vlastnými odmenami. To nevymyslíte, to sa jednoducho musí stať. No a preto sa pýtam aj pri tomto type debaty, prečo z balíka samospráv obce – mestá vypadli napríklad župy. Tie župy sa aj volajú oficiálne samosprávne kraje. Čiže ak sa niekto chcel nad tým, zamyslieť nad tým komplexne, tak mohol s takým návrhom prísť. Bohužiaľ, tento návrh to neobsahuje. To nikto nehovoril, či to podporujeme alebo nepodporujeme.
Šalitroš, Radomír, poslanec NR SR (2023-12-07):
Vážený pán predseda, odporúčam, aby Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
Kyselica, Lukáš, poslanec NR SR (2023-05-24):
Vďaka. Len v krátkosti. Tak jak si spomínal, naozaj tu ide o tú právnu istotu, aby, lebo niektoré orgány sa vyhovárajú na túto výnimku a možno konajú aj svojvoľne, a toto naozaj treba odstrániť, ako si povedal, vláda už odstránila časť, ale ak by sa ešte niektoré našli, ktoré sme tu poschvaľovali v čase pandémie covidu, tak, tak to pridáme v druhom čítaní, ak prejde ten návrh zákona do druhého čítania. Čo si nepovedal, alebo už len doplním, vlastne naozaj sa to týkalo mimoriadnej situácie a takéto navrhované zrušenie obmedzení, spočívajúcich teda neplynutím vybraných lehôt, sa nebude týkať núdzového stavu a výnimočného stavu. Vďaka.
Grausová, Natália, poslankyňa NR SR (2016-09-20):
Vážený pán predsedajúci, vážení kolegovia poslanci, kolegyne, chcem sa pána námestníka spýtať, že či je urobená štatistika, resp. vyčíslenie počtu trestných činov spáchaných Rómami a porovnanie s trestnými činmi spáchanými nerómskym obyvateľstvom. Zároveň by som, sa žiada ešte aj štatistika jednak páchania trestných činov Rómami navzájom medzi sebou a trestných činov Rómov voči nerómskemu obyvateľstvu. Ak to nie je takto vyčíslené, žiadam, aby sa tak stalo. Tento môj návrh nie je namierený proti Rómom, proti rómskemu etniku, práve naopak, je to v jeho prospech. Pretože, keď chceme, takáto štatistika je nevyhnutná, keď chceme Rómom pomáhať a keď ich chceme integrovať, jednoducho musíme poznať určité veci, nemôžme si zakrývať oči pred trestnou činnosťou páchanou Rómami. Cigánska otázka, ako vieme, je mnoho, mnoho rokov neriešená. A že ide v tomto prípade o veľký problém, myslím si, že nikto v tomto pléne to nemôže spochybniť. Čo sa týka určitých ľudských právnych aktivistov, ktorí sa zas tak, mnohých ľudských právnych aktivistov, ktorí majú na to iný názor, ja by som odporúčala aj to, keby každý takýto aktivista pobýval trebárs rok alebo pol, aspoň rok v tých najkomplikovanejších cigánskych osadách a potom keby so svojimi skúsenosťami prichádzali do parlamentu a prichádzali s riešením. Pokiaľ tam nebývali, tak ani jeden by nemal sa k tomu vyjadrovať. V mojom návrhu nejde o diskrimináciu, ale o pravdivé pomenovanie problému, v mojom návrhu nejde o diskrimináciu, ide o pravdu. A vieme, že len pravda nás oslobodí. Ďakujem.
Laurenčík, Milan, podpredseda NR SR (2020-07-15):
Pán poslanec Štefan Kuffa.
M. Číž, podpredseda NR SR: (2006-12-13):
(Hlasovanie.) Prítomných 142 poslancov, za návrh 127 poslancov, zdržalo sa 15 poslancov. Konštatujem, že sme schválili vládny návrh novely zákona č. 168/1996 Z. z. o cestnej doprave a zákona č. 145/1995 o správnych poplatkoch . Ďakujem spravodajcovi. Teraz budeme hlasovať v druhom čítaní o vládnom návrhu zákona o elektronickom výbere mýta za užívanie vymedzených úsekov pozemných komunikácií a o zmene a doplnení zákona č. 135/1961 Zb. o pozemných komunikáciách, teda cestný zákon, v znení neskorších predpisov pod tlačou 86. Poprosím teraz spoločného spravodajcu výborov Petra Pelegriniho, aby hlasovanie uvádzal. Pán poslanec Pelegrini, poprosím uvádzať návrh. (Reakcie zo sály.) Budeme hlasovať o vládnom návrhu zákona o elektronickom výbere mýta. Takže, vážený pán spravodajca, najprv pristúpime k hlasovaniu o návrhu zo spoločnej správy výborov a potom prípadne o pozmeňujúcich a doplňujúcich návrhoch z rozpravy, ak boli podané. Nech sa páči.
Jurinová, Erika, podpredsedníčka NR SR (2013-04-16):
Pán poslanec Petrák.
M. Číž, podpredseda NR SR: (2007-02-08):
Teraz dávam slovo poslancovi Jánovi Slabému z výboru pre pôdohospodárstvo, životné prostredie a ochranu prírody predsedovi tohto výboru, aby odôvodnil návrh a stanovisko gestorského výboru. Nech sa páči, pán predseda.
Senko, Ján, poslanec NR SR (2014-09-12):
Ďakujem za slovo, pani podpredsedníčka. Vážená pani predsedajúca, v rozprave vystúpili dvaja poslanci, ja som podal jeden pozmeňujúci návrh. Preto vás teraz prosím, pani predsedajúca, dajte hlasovať o bodoch zo spoločnej správy 1 až 16 s odporúčaním gestorského výboru schváliť.